Dženifera Ģērmane

Dženifera Ģērmane (dzimusi  Valmierā) ir latviešu kalnu slēpotāja, specializējas slalomā, startē arī milzu slalomā. Visu laiku labākā Latvijas kalnu slēpotāja, 2024. gada Pasaules junioru čempione slalomā.

Viņas māte Ulla Ģērmane (dzimusi Lodziņa) arī ir bijusi kalnu slēpotāja, kura līdz meitas panākumiem, tika uzskatīta par visu laiku izcilāko latviešu kalnu slēpotāju.

 Karjera 
2019. gada novembrī Dž. Ģērmane debitēja FIS sacensībās. Tā paša gada 1. decembrī slalomā Zeldenē guva savu pirmo uzvaru šajā līmenī. Piedalījās 2020. gada ziemas jaunatnes olimpiskajās spēlēs Lozannā, bet gan slalomā, gan milzu slalomā nesasniedza finišu. Karjeras turpinājumā galvenokārt piedalījās FIS sacensībās un dažkārt arī Eiropas kausa izcīņā.

2021. gadā 17 gadu vecumā debitēja Pasaules čempionātā Kortīnā d'Ampeco. Milzu slalomā nefinišēja pirmajā braucienā, bet slalomā ieguva 24. vietu. Tomēr tā paša gada Pasaules čempionātā junioriem Bansko, Bulgārijā, viņai neizdevās finišēt nevienā no disciplīnām. Milzu slalomā izstājās pirmajā braucienā, bet slalomā pēc pirmā braucienā ieņemtās 13. vietas izlaida vienus no pēdējiem vārtiem pirms finiša un palika bez rezultāta. 2021. gada decembrī treniņā krita un guva smagu savainojumu, kas liedza dalību .

Pasaules kausa sacensībās debitēja  slalomā Flahavā, Austrijā, bet nefinišēja pirmajā braucienā. 2023. gada Pasaules čempionātā, kas risinājās Kurševelā un Meribelā, startēja tikai slalomā un ieņēma 29. vietu.

 slalomā Līencā Dž. Ģērmane pirmo reizi izcīnīja Pasaules kausa punktus. Pirmajā braucienā viņa sasniedza 29. rezultātu, nodrošinot startu otrajā braucienā, bet divu braucienu summā ieņēma 22. vietu. Tādējādi viņa atkārtoja neatkarīgās Latvijas vēsturē labāko sasniegumu Pasaules kausā sievietēm, ko 2017. gadā bija paveikusi Lelde Gasūna. Šo rezultātu viņa pārspēja  slalomā Kraņska Gorā, Slovēnijā, izcīnot 12. vietu un sasniedzot visu laiku augstāko vietu neatkarīgās Latvijas kalnu slēpošanas vēsturē. 12. janvārī viņa pirmo reizi uzvarēja Eiropas kausa posmā, pārspējot tuvāko konkurenti par 0,88 sekundēm. Nākamājā dienā izcīnīja otro uzvaru Eiropas kausā, abas uzvaras tika gūtas slalomā. Tā paša gada 16. janvārī viņa vēlreiz laboja savu labāko sasniegumu Pasaules kausā, slaloma sacensībās Flahavā izcīnot 8. vietu. Pēc piecām dienām Jasnā, Slovākijā, vēlreiz sasniedza 8. vietu Pasaules kausa posmā slalomā. 25. janvārī Pocā di Fasā, Itālijā, pirmo reizi kļuva par Latvijas čempioni slalomā.

2024. gada Pasaules čempionātā junioriem Augšsavojā, Francijā, slalomā izcīnīja zelta medaļu, otrās vietas laiku pārspējot par 1,42 sekundēm. Tas bija pirmais zelts junioru čempionātos Latvijas kalnu slēpošanas vēsturē (bronzas medaļu 1988. gada čempionātā izcīnīja Dženiferas māte U. Ģērmane). Pasaules kausa posmā Orē, Zviedrijā, trešo reizi sezonā izcīnīja 8. vietu, atkārtojot savu un Latvijas labāko sasniegumu. 2023.—2024. gada sezonā kļuva par pirmo Latvijas kalnu slēpotāju, kas kvalificējusies Pasaules kausa finālsacensībām, nodrošinot vietu gan kā pasaules junioru čempione, gan iekļūstot slaloma kopvērtējuma 25 labāko vidū. Finālposmā, kas risinājās Zālbahā, Austrijā, slalomā sasniedza 14. vietu. Aizvadot nepilnu sezonu, Pasaules kausa slaloma kopvērtējumā ierindojās 19. vietā.

2025. gada janvārī slaloma sacensībās Pasaules kausa posmā Kranjska Gorā sasniedza jaunu personisko un neatkarīgās Latvijas augstāko vietu, divu braucienu summā finišējot 7. pozīcijā.

 Rezultāti 

 Pasaules čempionāts 
 Gads Vieta Slaloms Milzu slaloms Supergigants Nobrauciens Kombinācija Paralēlās sacensības Komandu sacensības 2021  Kortīna d'Ampeco 24.  — — — — — 2023  Kurševela/Meribela 29. — — — — — —

 Atsauces 

 Ārējās saites 

Kategorija:2003. gadā dzimušie
Kategorija:Valmierā dzimušie
Kategorija:Latvijas kalnu slēpotāji
Kategorija:Latvijas sportisti 2026. gada ziemas olimpiskajās spēlēs
Kategorija:Kalnu slēpotāji 2026. gada ziemas olimpiskajās spēlēs